દેવભૂમી દ્વારકા બાદ ગુજરાત એટીએસે આ જિલ્લામાંથી પણ 120 કિલો ડ્રગ્સ પકડી પાડ્યું
ગુજરાતમાં છેલ્લા કેટલાક દિવસોથી મોટી માત્રામાં ડ્રગ્સ પકડાઇ રહ્યું છે અને આ સિલસિવો યથાવત છે. હાલ ગજરાતમાં ડ્રગ્સ પકડાઇ રહ્યું છે તે સમગ્ર દેશમાં ચર્ચાનો વિષય બન્યું છે. મહારાષ્ટ્રના એનસીપી નેતા નવાબ મલિકે પણ ગુજરાતના ડ્ર્ગ્સ મામલે ગુજરાત સરકાર પર ગંભીર આરોપ લગાવ્યા હતા. હવે સૌરાષ્ટ્રના મોરબીના ઝીંઝુવડામાંથી ડ્રગ્સનો મોટો જથ્થો ઝડપાયો છે. ATSએ દરોડા પાડીને ડ્રગ્સનો જથ્થો પકડવામાં સફળતા મેળવી છે.
ATSએ રવિવારે દરોડા પાડતાં ડ્રગ્સ મોટી માત્રામાં મળી આવ્યો હતો. ATSએ બે મકાનમાં દરોડા પાડતાં 120 કિલો ડ્રગ્સનો જથ્થો પકડી પાડવામાં સફળતા મેળવી હતી. કરોડો રૂપિયાનો જથ્થો પકડવામાં ATSને મોટી સફળતા સાંપડી છે. 120 કિલોના ડ્રગ્સની કિંમત કરોડોમાં છે. ચિંતાની વાત એ છે કે સૈારાષ્ટ્રમાં હાલ ડ્રગ્સ વેપલો ખુબ વધી ગયો છે. રાજ્યમાં સરકાર બદલાયા બાદ રાજ્યની પોલીસ હરકતમાં આવી છે અને ડ્રગ્સના કારોબારીને પકડવા ઝુંબેશ હાથ ધરવામાં આવી રહી છે, જેમાં પોલીસની સફળતા સાંપડી છે.
સૈારાષ્ટ્ર પંથકમાં ડ્રગ્સ માફિયાને રોકવા પોલીસ હાલ સફળ થઇ છે. અગાઉ પણ દેવભૂમિ દ્વારકામાંથી ડ્રગ્સ પકડાયું હતું. ડ્રગ્સ સાથે 4 લોકોની અટકાયત પણ કરવામાં આવી હતી. હાલ ગુજરાતમાં ડ્રગ્સનો વેપાર ખુબ વધ્યો છે. ડ્રગ્સ માફિયાઓ રાજ્યમાં ગુજરાતના યુવાધનને બરબાદ કરી રહ્યા છે ત્યારે ડ્રગ્સને માફીયાઓ સામે પોલીસ કાર્યવાહી કરી રહી છે. અન ડ્રગ્સ મામલે મોટા દરોડા અને માફિયાઓની ધરપકડ કરી રહી છે.